# 8. ПЛАН МЕРА ЗА ОТКЛАЊАЊЕ, СМАЊИВАЊЕ ИЛИ СПРЕЧАВАЊЕ РИЗИКА

## 8.1. Обавеза оспособљавања запослених и периодика обнављања оспособљавања

Послодавац је дужан да изврши обуку запосленог за безбедан и здрав рад:

* код заснивања радног односа, односно другог радног ангажовања,
* премештања на друге послове,
* приликом вођења нове технологије или нових средстава за рад или промене опреме за рад,
* код промене радног процеса.

Послодавац је дужан да запосленог у току обуке за безбедан и здрав рад упозна са ризицима на радном месту на које га одређује и о конкретним мерама за безбедност и здравље на раду у складу са актом о процени ризика.

Обуку послодавац обезбеђује у току радног времена, а трошкови обуке обезбеђују се из средстава послодавца и не могу бити на терет запосленог.

Обука за безбедан и здрав рад запосленог мора да буде прилагођена специфичностима његовог радног места и спроводи се по програму, чији садржај послодавац мора, када је то потребно, да обнавља и мења.

Ако послодавац одреди запосленом да обавља послове на два или више радних места, дужан је да запосленог обучи за безбедан и здрав рад на сваком од тих радних места.

Обуку запослених за безбедан и здрав рад послодавац обавља теоријски и практично, у складу са програмом обуке за безбедан и здрав рад који доноси послодавац.

Програм обуке за безбедан и здрав рад садржи општи и посебни део.

Општи део програма обуке обухвата упознавање запослених са правима, обавезама и одговорностима у области безбедности и здравља на раду из закона и подзаконских прописа, као и упознавање са општим актима послодавца у области безбедности и здравља на раду.

Посебни део програма обуке обухвата упознавање са свим потенцијалним опасностима и штетностима на радном месту, процењеним ризицима и мерама за безбедан и здрав рад.

Провера теоријске и практичне обучености запосленог за безбедан и здрав рад обавља се на радном месту.

*Периодичне обуке за безбедан и здрав рад запосленог који ради на радном месту са повећаним ризиком врше се најкасније у року од једне године од дана претходне обуке, а на осталим радним местима најкасније у року од три године од дана претходне обуке.*

Обука за безбедан и здрав рад обавља се на језику који запослени разуме и прилагођава се могућностима и способностима посебних група запослених.

У склопу практичног дела се обавезно одлази до радног места запосленог и демонстрирају му се правилне методе рада на средствима за рад. Обавезно му се показују сва опасна места и начини заштите на средствима за рад (заштитне направе, заштитни уређаји). Детаљно му се објасни упутство за руковање и одржавање, а нарочито упутство за безбедан и здрав рад за сва средства за рад која користи. Програм оспособљавања прави послодавац.

Послодавац је дужан да спроведе обуку запослених за правилно коришћење личне заштитне опреме.

Након доношења акта о процени ризика сви запослени се оспособљавају са аспекта ризика везаних за њихова радна места.

Оспособљавање запослених који су распоређени на радна места са повећаним ризиком би требало понављати  **једном годишње**, а обавезно уколико се догоди колективна, веома тешка или смртна повреда.

Оспособљавање запослених који су распоређени на радна места која нису са повећаним ризиком требало би понављати **једном у три године** , а обавезно уколико се догоди колективна, веома тешка или смртна повреда.

Наведено оспособљавање врши именовани саветник за безбедност и здравље на раду код послодавца.

Теоријско и практично оспособљавање запослених за пружање прве помоћи, вршити на 5 година. Обуку може вршити стручна установа.

Потребно је сваке три године обавити обуку и практичну проверу из заштите од пожара за све запослене. Обуку може да врши стручна установа или овлашћено лице са лиценцом за обављање послова ЗОП.

## 8.2. Превентивни и периодични прегледи и испитивања опреме за рад и испитивања електричних и громобранских инсталација

Превентивним и периодичним прегледима и проверама опреме за рад и испитивањима електричних и громобранских инсталација проверава се и утврђује да ли су на опреми за рад која се користи у процесу рада, примењене мере безбедности и здравља на раду утврђене прописима о безбедности и здрављу на раду, техничким прописима, стандардима и упутствима произвођача.

Прегледе и провере опреме за рад врши правно лице са лиценцом за обављање послова прегледа и провере опреме за рад, које поседује одговарајуће инструменте и уређаје за обављање прегледа и провере, наведене са техничким карактеристикама у прихваћеној методологији.

Превентивни прегледи и провере опреме за рад и испитивања електричних и громобранских инсталација обављају се пре почетка коришћења, односно пре давања на употребу запосленима, после ремонта, реконструкције или хаварије, као и пре почетка рада на новом месту рада ако је стационарна опрема премештена са једног на друго место, након отклањања недостатака утврђених од стране правног лица са лиценцом, након смртне или тешке повреде на раду запосленог при коришћењу опреме за рад, после наложене мере инспектора рада, као и уколико дође до било којих промена на опреми за рад које утичу на безбедан и здрав рад запослених.

Превентивни прегледи и провере опреме за рад и испитивања електричних и громобранских инсталација не обављају се за опрему за рад коју, приликом првог стављања у употребу, није потребно склапати, састављати или монтирати или опрему за рад коју је произвођач ставио у погон и предао на коришћење послодавцу.

Периодични прегледи и провере опреме за рад и испитивања електричних и громобранских инсталација обављају се у року који је утврђен техничким прописима и стандардима или који је одређен упутством произвођача, а најкасније у року од  *три године*  од дана претходног прегледа и провере, осим периодичних прегледа и провере привремене електричне инсталације са уређајима, опремом и прибором, који се обављају у року од шест месеци од дана претходног прегледа и провере и периодичних прегледа и провере опреме за рад коју послодавац утврди актом о процени ризика, који се обављају у року утврђеном тим актом али не дужим од три године од дана претходног прегледа и провере.

## 8.3. Превентивна и периодична испитивања услова радне средине

Превентивним и периодичним испитивањима услова радне средине (у даљем тексту: испитивања) проверава се и утврђује да ли су на радном месту и у радној средини примењене мере безбедности и здравља на раду утврђене прописима у области безбедности и здравља на раду, техничким прописима и стандардима.

Превентивна и периодична испитивања реализују се према Плану и програму мониторинга услова радне средине, који обавезно садрже мерна места, параметре за праћење и периодику испитивања.

План и програм мониторинга услова радне средине израђује правно лице са лиценцом у складу са актом о процени ризика и у сарадњи са послодавцем.

Уколико током времена дође до промена које утичу на услове радне средине, неопходно је извршити ажурирање Плана и програма мониторинга.

Ажурирање Плана и програма мониторинга врши правно лице са лиценцом у сарадњи са послодавцем.

Послодавац у складу са Законом о безбедности и здрављу на раду правном лицу са лиценцом ставља на располагање акт о процени ризика и другу неопходну документацију и податке за израду Плана и програма мониторинга услова радне средине.

Испитивања обухватају:

1 ) микроклиму (температура, брзина струјања и релативна влажност ваздуха);

2 ) хемијске штетности (гасови, паре, димови и прашине);

3 ) физичке штетности (бука, вибрације и штетна зрачења - осим јонизујућих зрачења);

4 ) осветљеност;

5 ) биолошке штетности.

Испитивања се обављају анализом свих елемената услова радне средине тако да се даје јединствена оцена обављеног испитивања.

Испитивања се, по правилу, врше у условима када раде сви технолошки капацитети (опрема за рад, инсталације за климатизацију, проветравање и сл.), што се посебно наводи у стручном налазу.

Испитивање микроклиме врши се на радним местима и радној средини у којој се обавља процес рада, односно у којој се запослени крећу, или задржавају дуже од два сата у току радне смене.

Испитивања микроклиме врше се у летњем и зимском периоду, а не врше се у радној средини у којој се због специфичности технолошког процеса и квалитета производа морају одржавати одређени производни услови (хладњаче, сушаре, просторије за ферментацију и сл.).

*Испитивање микроклиме у летњем периоду врши се кад је спољна температура изнад 25 степени целзијуса, а у зимском периоду када је спољна температура испод 5 степени целзијуса*.

Испитивање микроклиме врши се у складу са Планом и програмом мониторинга услова радне средине и прихваћеном методологијом испитивања микроклиме, прописима у области безбедности и здравља на раду, техничким прописима и стандардима.

Испитивање микроклиме у радној просторији чија је површина до 100 m2 врши се најмање на једном мерном месту, а у радној просторији чија је површина већа од 100 m2 испитивање се врши најмање на сваких следећих 100 m2 по једно мерење.

У случају када то технолошки процес захтева, или се у просторији налази више технологија, број мерних места се одређује према захтевима технолошког процеса и карактеристикама објекта.

Испитивање осветљености на радном месту и радној средини врши се у складу са Планом и програмом мониторинга услова радне средине и прихваћеном методологијом испитивања и мерења осветљености, прописима у области безбедности и здравља на раду, техничким прописима и стандардима.

Испитивање осветљености у радној средини врши се након постављања новоизведеног осветљења, после реконструкције постојећег осветљења, промене намене објекта, односно радне просторије у складу са прописима у области безбедности и здравља на раду, техничким прописима и стандардима.

Испитивање физичких штетности врши се на радном месту и радној средини где се при технолошком и радном процесу појављују бука, вибрације и штетна зрачења.

Испитивања се врше, по правилу, у условима када раде сви технолошки капацитети (опрема за рад, уређаји и инсталација за вентилацију, проветравање, загревање и сл.), што се посебно истиче у стручном налазу.

Испитивање вибрација обухвата мерење, анализу и упоређивање измерених величина са дозвољеним вредностима у циљу заштите лица која су изложена њиховом штетном дејству. Испитивање вибрација врши се на додирним површинама опреме за рад, радним површинама, подовима и алатима на којима се појављују вибрације, а са којима запослени долази у непосредан додир.

Испитивање штетних зрачења (осим јонизујућих) врши се на радним местима где се она јављају у процесу рада при употреби материјала или опреме за рад која зраче. Испитивање штетних зрачења врши се у условима када раде сви извори штетних зрачења.

Испитивање буке, вибрација и штетних зрачења обухвата мерење, анализу и упоређивање измерених величина са дозвољеним вредностима.

Испитивање хемијских штетности врши се на радном месту и радној средини где се у технолошким и радним процесима појављују хемијске штетности.

Испитивање хемијских штетности у радној средини врши се узимањем једног узорка у зони најдаље од 5 м од извора штетности, односно на радном месту најближем извору штетности на висини 1,5 м изнад пода радног места.

Ако је утврђена концентрација хемијских штетности у зонама до 5 м изнад дозвољених концентрација, испитивање се наставља узимањем узорака на сваких следећих 5 м од претходног места испитивања, у концентричним круговима, у четири смера од извора штетности, све док испитивања не покажу концентрацију хемијске штетности испод дозвољених концентрација.

Испитивања се врше, по правилу, у условима када раде сви технолошки капацитети (опрема за рад, уређаји и инсталације за вентилацију, проветравање, загревање и сл.), што се посебно наводи у стручном налазу.

На радним местима на којима је у поступку испитивања утврђена концентрација хемијских штетности изнад дозвољених концентрација послодавац је дужан да спроведе све превентивне мере, у циљу смањења концентрација утврђених хемијских штетности, а након спровођења превентивних мера врши се поновно испитивање ради процене ризика.

Превентивна испитивања услова радне средине обављају се у периоду трајања од шест месеци, од почетка рада радног, односно технолошког процеса, реконструкције објекта у ком се обавља радни процес (уређаја за грејање, вентилацију или климатизацију, и сл.) или замене техничких капацитета којима се мењају услови рада, при чему испитивања услова радне средине морају започети са даном започињања рада технолошког процеса и морају се обављати на свака три месеца, независно од испитивања планираних Планом и програмом мониторинга услова радне средине.

Превентивна испитивања услова радне средине обављају се и након отклањања недостатака утврђених од стране правног лица са лиценцом, после наложене мере инспектора рада и уколико дође до било које промене која може утицати на услове радне средине, независно од испитивања планираних Планом и програмом мониторинга услова радне средине.

Периодична испитивања услова радне средине обављају се на радном месту у радној средини у складу са Планом и програмом мониторинга услова радне средине најкасније у року од три године од дана претходног испитивања, а за радна места са повећаним ризиком најкасније у року од две године од дана претходног испитивања.

## 8.4. Лична заштитна средства

Ради заштите организма и делова тела, лицима која су за време рада изложена одређеним врстама опасности и штетности стављају се на располагање лична заштитна средства односно ставља се на располагање лична заштитна опрема, ако се дејство опасности и штетности не може отклонити другим мерама безбедности и здравља на раду.

Послодавац је дужан да запосленима обезбеди и изда на употребу средства за рад и личну заштитну опрему у исправном стању и на којима су примењене прописане мере за безбедност и здравље на раду и да обезбеди контролу њихове употребе у складу са наменом.

Послодавац је дужан да спроведе обуку запослених за правилно коришћење личне заштитне опреме.

Лице за безбедност и здравље на раду и непосредни руководилац дужни су да упознају радника са начином правилног коришћења и одржавања задужених личних заштитних средстава (ЛЗС) као и са колективном заштитном опремом.

Непосредни руководилац радника дужан је привремено удаљити радника са обављања рада, односно забранити му рад до момента док не почне користити ЛЗС, уколико радник обавља рад без ЛЗС.

Заједничка , односно колективна средства заштите морају се држати на приступачном месту за сваку смену рада. По употреби заједничких средстава заштите иста се враћају на своје место у чистом, исправном и функционалном стању.

Пословођа сачињава списак радника и конкретних потреба личних средстава заштите као и колективних средстзава заштите, требује, задужује и евидентира појединачна задужења радника.

Евиденцију појединачних задужења личних средстава заштите, уз потпис сваког радника о пријему истих, чува се у личним картонима запослених.

Лична средства заштите, која се набављају и користе, морају бити по квалитету и намени у складу са прописаним стандардима.

Одећа , обућа и друго, која су произведена ван прописаних стандарда за лична средства заштите, морају поседовати атест произвођача да се могу користити као лична средства заштите.

Непосредни руководилац радника и именовани саветник за безбедност и здравље друштва могу, након увида у чињенично стање, продужити или скратити рок трајања задужених ЛЗС.

## 8.5. Заштита од пожара

Обавеза послодавца је да редовно врши контролно испитивање и сервисирање превозних и преносних ватрогасних апарата и осталих ватрогасних средстава и опреме којима располаже у складу са упутством произвођача апарата, односно опреме.

Запаљиви материјал не може се складиштити на простору који није удаљен најмање **6 метара**  од објекта или дела објекта, уколико техничким прописима није другачије одређено.

У објектима и просторијама у којима се ускладиштава и држи запаљиви и други материјал морају се обезбедити слободни пролази и прилази справама и уређајима за гашење пожара.

Одговорно лице послодавца дужано је да раднике упозна са опасностима од пожара на радном месту, мерама, употребом средстава и опреме за гашење пожара, поступком у случају пожара, као и са одговорношћу због непридржавања прописаних или наложених мера заштите од пожара.

Према Закону о заштити од пожара ("Сл. гласник РС", бр. 111/2009, 20/2015, 87/2018 и 87/2018-др. закони) основна обука из области заштите од пожара организује се за све запослене одмах по ступању на рад, а најкасније у року од  **30 дана**  од дана ступања на рад. Запослени су дужни да присуствују обуци и провери знања из области заштите од пожара и да се у раду придржавају прописаних упутстава, упозорења, забрана, мера заштите од пожара, као и да у случају пожара приступе гашењу пожара.

**Обавеза послодавца је да врши:**

- периодични преглед противпожарних апарата на сваких 6 месеци,

- сервисирање и пуњење апарата након употребе,

- замена делова у случају дијагнозе квара приликом периодичног прегледа

## 8.6. Прва помоћ

Према Правилнику о начину пружања прве помоћи, врсти средстава и опреме који морају бити обезбеђени на радном месту, начину и роковима оспособљавања запослених за пружање прве помоћи (,,Службени гласник РС”, број 109/16), код свих радова, без обзира на број запослених лица, мора постојати ормарчић или торба снабдевена санитетским материјалом и средствима за пружање прве помоћи.

У свакој организацији, мора на сваких 50 запослених радника постојати ормарчић снабдевен санитетским материјалом и средствима за пружање прве помоћи.

Ормарчић за прву помоћ мора бити смештен на лако приступачном месту и на спољашњој страни носити знак црвеног крста.

На ормарићу мора бити означено:

* 1. адреса и број телефона најближе службе хитне помоћи и здравствене установе;
  2. адреса и број телефона здравствене установе која пружа специфичне услуге за поједине повреде (нпр. Центар за тровања, Центар за опекотине итд.);
  3. бројеви телефона најближе полицијске станице и ватрогасне службе;
  4. бројеви телефона и имена запослених одређених и оспособљених за пружање прве помоћи.

У сваком ормарчићу за прву помоћ треба да се налази упутство за руковање средствима за пружање прве помоћи и кратко упутство о начину пружања прве помоћи при повредама и наглим обољењима радника на раду.

Ормарчић за прву помоћ може бити закључан. Кључ се мора налазити код лица које је оспособљено и одређено за пружање прве помоћи у односној радној смени и не сме се износити ван организације односно радилишта. Резервни кључ мора се налазити код руководиоца односног одељења или радилишта.

# 9. ЗАКЉУЧАК

Након спроведеног поступка снимања процеса рада, препознавања и утврђивања опасности и штетности, процењивања ризика у односу на опасности и штетности и утврђивања начина и мера за отклањање, смањење или спречавање ризика, које су приказане у (седмој) тачки Поступка поцене ризика, могуће је донети закључак, у складу са Правилником о начину и поступку процене ризика на радном месту у урадној средини.

## 9.1. Списак радних места на којима је извршена процена ризика

Табела 9.1. Приказ радних места на којима је извршена процена ризика

|  |  |  |  |
| --- | --- | --- | --- |
| **Ред.бр.** | **Назив радног места** | **Степен стручне спреме** | **Број извршилаца** |
| 1.1. | Директор специјалне болнице | VII-2, VII-1 | **1** |
| 1.2. | Помоћник директора специјалне болнице | VII-2, VII-1 | **2** |
| 1.3. | Самостални интерни ревизор | VII-1 | **1** |
| 1.4. | Руководилац за управљање квалитетом и координатор маркетинга и пријема | VIII | **1** |
| 1.5. | Главна сестра специјалне болнице | VI | **1** |
| 1.6. | Виши нутрициониста-дијететичар | VI | **1** |
| 1.7. | Технички секретар | IV | **1** |

**OДЕЉЕЊЕ ЗА БОЛНИЧКО ЛЕЧЕЊЕ ОДРАСЛИХ ОД НЕСПЕЦИФИЧНИХ ПЛУЋНИХ БОЛЕСТИ**

|  |  |  |  |
| --- | --- | --- | --- |
| **Ред.бр.** | **Назив радног места** | **Степен стручне спреме** | **Број извршилаца** |
| 2.1. | Помоћни радник на нези болесника на осталим болничким одељењима | I, II | **1** |

**Одсек интензивне, полуинтензивне и опште неге за плућне болести**

|  |  |  |  |
| --- | --- | --- | --- |
| **Ред.бр.** | **Назив радног места** | **Степен стручне спреме** | **Број извршилаца** |
| 2.2. | Доктор медицине специјалиста у интензивној нези ниво 2 - шеф одсека | VII-2 | **1** |
| 2.3. | Виша медицинска сестра у интензивној нези нивоа 2– главна сестра одсека | VI | **1** |
| 2.4. | Доктор медицине специјалиста у интензивној нези ниво 2 | VII-2 | **1** |
| 2.5. | Доктор медицине | VII-1 | **6** |
| 2.6. | Виша медицинска сестра у интензивној нези нивоа 2 | VI | **3** |
| 2.7 | Виша медицинска сестра на осталим болничким одељењима | VI | **3** |
| 2.8. | Медицинска сестра на интензивној нези нивоа 2 | IV | **9** |
| 2.9. | Медицинска сестра на осталим болничким одељењима | IV | **6** |

**Одсек опште неге за плућне болести – Стари Завод**

|  |  |  |  |
| --- | --- | --- | --- |
| **Ред.бр.** | **Назив радног места** | **Степен стручне спреме** | **Број извршилаца** |
| 2.10. | Доктор медицине специјалиста на болничком одељењу и и у специјалистичкој амбуланти – шеф одсека | VII-2 | **1** |
| 2.11. | Виша медицинска сестра на осталим болничким одељењима - главна сестра одсека | VI | **1** |
| 2.12. | Доктор медицине | VII-1 | **1** |
| 2.13. | Виша медицинска сестра на осталим болничким одељењима | VI | **1** |
| 2.14. | Медицинска сестра на осталим болничким одељењима | IV | **4** |

**Одсек интензивне, полуинтензивне и опште неге интерне медицине**

|  |  |  |  |
| --- | --- | --- | --- |
| **Ред.бр.** | **Назив радног места** | **Степен стручне спреме** | **Број извршилаца** |
| 2.15. | Доктор медицине специјалиста у интензивној нези ниво 2 – шеф одсека | VII-2 | **1** |
| 2.16. | Виша медицинска сестра у интензивној нези нивоа 2 – главна сестра одсека | VI | **1** |
| 2.17. | Доктор медицине субспецијалиста у интензивној нези нивоа 2 | VII-2 | **1** |
| 2.18. | Доктор медицине специјалиста у интензивној нези ниво 2 | VII-2 | **3** |
| 2.19. | Виша медицинска сестра у интензивној нези нивоа 2 | VI | **5** |

**ОДЕЉЕЊЕ ЗА БОЛНИЧКО ЛЕЧЕЊЕ ДЕЦЕ ОД НЕСПЕЦИФИЧНИХ ПЛУЋНИХ БОЛЕСТИ**

|  |  |  |  |
| --- | --- | --- | --- |
| **Ред.бр.** | **Назив радног места** | **Степен стручне спреме** | **Број извршилаца** |
| 3.1. | Доктор медицине субспецијалиста на болничком одељењу и у специјалистичкој амбуланти – начелник одељења | VII-2 | **1** |
| 3.2. | Доктор медицине специјалиста на болничком одељењу и у специјалистичкој амбуланти | VII-2 | **3** |
| 3.3 | Виша медицинска сестра на осталим болничким одељењима-главна сестра одељења | VI | **1** |
| 3.4. | Доктор медицине | VII-1 | **1** |
| 3.5. | Виша медицинска сестра на осталим болничким одељењима | VI | **1** |
| 3.6. | Медицинска сестра на осталим болничким одељењима | IV | **5** |

|  |  |  |  |
| --- | --- | --- | --- |
| **Ред.бр.** | **Назив радног места** | **Степен стручне спреме** | **Број извршилаца** |
| 4.1. | Виша медицинска сестра у амбуланти- главна сестра одељења | VI | **1** |
| 4.2. | Медицинска сестра у амбуланти | IV | **2** |

**Одсек пријема и дневне болнице**

|  |  |  |  |
| --- | --- | --- | --- |
| **Ред.бр.** | **Назив радног места** | **Степен стручне спреме** | **Број извршилаца** |
| 4.3. | Доктор медицине специјалиста на на болничком одељењу и у специјалистичкој амбуланти-шеф Одсека | VII-2 | **1** |
| 4.4. | Виша медицинска сестра у амбуланти-главна сестра одсека | VI | **1** |
| 4.5. | Виша медицинска сестра у амбуланти | VI | **1** |
| 4.6. | Медицинска сестра у амбуланти | IV | **2** |

**Кабинет за лабораторијску и алерголошку дијагностику**

|  |  |  |  |
| --- | --- | --- | --- |
| **Ред.бр.** | **Назив радног места** | **Степен стручне спреме** | **Број извршилаца** |
| 4.7. | Доктор медицине специјалиста у микробиолошкој дијагностици - шеф кабинета | VII-2 | **1** |
| 4.8. | Доктор медицине специјалиста у клиничко-биохемијској, хематолошкој дијагностици и имунолошкој дијагностици | VII-2 | **1** |
| 4.9. | Лабораторијски техничар у дијагностици-главни лаборант | IV | **1** |
| 4.10. | Лабораторијски техничар у дијагностици | IV | **5** |

**Кабинет за радиолошку, ултразвучну и ЦТ дијагностику**

|  |  |  |  |
| --- | --- | --- | --- |
| **Ред.бр.** | **Назив радног места** | **Степен стручне спреме** | **Број извршилаца** |
| 4.11 | Доктор медицине специјалиста у радиолошкој дијагностици - шеф кабинета | VII-2 | **1** |
| 4.12. | Виши радиолошки техничар у дијагностици | VI | **2** |

**Кабинет за инванзивну и неиинванзивну плућну дијагностику**

|  |  |  |  |
| --- | --- | --- | --- |
| **Ред.бр.** | **Назив радног места** | **Степен стручне спреме** | **Број извршилаца** |
| 4.13. | Доктор медицине специјалиста на бронхоскопијама – шеф кабинета | VII-2 | **1** |
| 4.14. | Виша медицинска сестра у дијагностици | VI | **1** |
| 4.15. | Медицинска сестра у дијагностици | IV | **1** |

**Болничка апотека**

|  |  |  |  |
| --- | --- | --- | --- |
| **Ред.бр.** | **Назив радног места** | **Степен стручне спреме** | **Број извршилаца** |
| 4.16. | Магистар фармације | VII-1 | **1** |
| 4.17. | Фармацеутски техничар | IV | **1** |

**СЛУЖБА ЗА ФИЗИКАЛНУ МЕДИЦИНУ И РЕХАБИЛИТАЦИЈУ ОДРАСЛИХ И ДЕЦЕ**

**Одсек ране рехабилитације одраслих и деце**

|  |  |  |  |
| --- | --- | --- | --- |
| **Ред.бр.** | **Назив радног места** | **Степен стручне спреме** | **Број извршилаца** |
| 5.1. | Доктор медицине специјалиста на болничком одељењу и у специјалистичкој амбуланти-шеф одсека | VII-2 | **1** |
| 5.2. | Виши физиотерапеут – главни физиотерапеут одсека | VI | **1** |
| 5.3. | Виши физиотерапеут | VI | **2** |
| 5.4. | Физиотерапеутски техничар | IV | **2** |
| 5.5. | Медицинска сестра на осталим болничким одељењима | IV | **2** |

**Одсек продужене рехабилитације одраслих и деце**

|  |  |  |  |
| --- | --- | --- | --- |
| **Ред.бр.** | **Назив радног места** | **Степен стручне спреме** | **Број извршилаца** |
| 5.6. | Доктор медицине специјалиста на болничком одељењу и у специјалистичкој амбуланти-шеф одсека | VII-2 | **1** |
| 5.7. | Виши физиотерапеут – главни физиотерапеут одсека | VI | **1** |
| 5.8. | Сарадник за физичко васпитање и рекреацију | VII-1 | **2** |
| 5.9. | Виши физиотерапеут | VI | **5** |
| 5.10. | Физиотерапеутски техничар | IV | **12** |
| 5.11. | Санитарни техничар | IV | **1** |
|  |  |  |  |

**Одсек амбулантне рехабилитације**

|  |  |  |  |
| --- | --- | --- | --- |
| Ред.бр. | Назив радног места | Степен стручне спреме | Број извршилаца |
| 5.12. | Доктор медицине специјалиста на болничком одељењу и у специјалистичкој амбуланти -шеф одсека | VII-2 | 1 |
| 5.13. | Доктор медицине специјалиста на болничком одељењу и у специјалистичкој амбуланти | VII-2 | 1 |
| 5.14. | Виши физиотерапеут – главни физиотерапеут одсека | VI | 1 |
| 5.15. | Виши физиотерапеут | VI | 4 |
| 5.16. | Физиотерапеутски техничар | IV | 9 |

**СЛУЖБА ЗА ПРАВНЕ И ЕКОНОМСКО-ФИНАНСИЈСКЕ ПОСЛОВЕ**

**Одсек правних послова**

|  |  |  |  |
| --- | --- | --- | --- |
| **Ред.бр.** | **Назив радног места** | **Степен стручне спреме** | **Број извршилаца** |
| 6.1. | Руководилац правних, кадровских и административних послова | VII-1 | **1** |
| 6.2. | Службеник за јавне набавке | VII-1 | **1** |
| 6.3. | Истраживач/аналитичар | VII-1 | **1** |
| 6.4. | Дипломирани правник за правне, кадровске и административне послове | VII-1 | **1** |
| 6.5. | Референт за правне, кадровске и административне послове | IV | **1** |
| 6.6. | Курир | IV | **1** |

**Одсек економско-финансијских послова**

|  |  |  |  |
| --- | --- | --- | --- |
| **Ред.бр.** | **Назив радног места** | **Степен стручне спреме** | **Број извршилаца** |
| 6.7. | Руководилац финансијско-рачуноводствених послова | VII-1 | **1** |
| 6.8. | Финансијско-рачуноводствени аналитичар | VII-1 | **1** |
| 6.9. | Дипломирани економиста за финансијско-рачуноводствене послове | VII-1 | **4** |
| 6.10. | Самостални финансијско-рачуноводствени сарадник | VI | **1** |
| 6.11. | Референт за финансијско-рачуноводствене послове | IV | **3** |
| 6.12. | Благајник | IV | **1** |
| 6.13. | Ликвидатор | IV | **1** |

**Одсек комерцијале**

|  |  |  |  |
| --- | --- | --- | --- |
| **Ред.бр.** | **Назив радног места** | **Степен стручне спреме** | **Број извршилаца** |
| 6.14. | Стручни сарадник за јавне набавке-шеф Одсека | VI | **1** |
| 6.15. | Комерцијалиста | IV | **1** |
| 6.16. | Магационер | IV, III | **3** |

**Одсек маркетинга и пријема**

|  |  |  |  |
| --- | --- | --- | --- |
| **Ред.бр.** | **Назив радног места** | **Степен стручне спреме** | **Број извршилаца** |
| 6.17. | Службеник за односе са јавношћу и маркетинг- шеф рецепције | VII-1 | **1** |
| 6.18. | Службеник за односе са јавношћу и маркетинг | VII-1 | **3** |
| 6.19. | Рецепционер | IV | **6** |
| 6.20. | Реализатор промотивних активности | IV | **1** |
| 6.21. | Портир | IV | **2** |

**СЛУЖБА ЗА ТЕХНИЧКЕ И ДРУГЕ СЛИЧНЕ ПОСЛОВЕ**

|  |  |  |  |
| --- | --- | --- | --- |
| **Ред.бр.** | **Назив радног места** | **Степен стручне спреме** | **Број извршилаца** |
| 7.1. | Руководилац послова техничког одржавања | VII-1 | **1** |
| 7.2. | Инжењер за рачунарске мреже | VII-1 | **1** |
| 7.3. | Службеник за послове заштите, безбедности и здравља на раду | VII-1 | **1** |

**Одсек техничког одржавања са транспортом**

|  |  |  |  |
| --- | --- | --- | --- |
| **Ред.бр.** | **Назив радног места** | **Степен стручне спреме** | **Број извршилаца** |
| 7.4. | Техничар инвестиционог и техничког одржавања-шеф одсека | V или IV | **1** |
| 7.5. | Техничар инвестиционог и техничког одржавања | V или IV | **4** |
| 7.6. | Мајстор одржавања | III | **4** |
| 7.7. | Возач санитетског возила у болничким установама-предрадник | V или IV | **1** |
| 7.8. | Возач санитетског возила у болничким установама | IV или III | **3** |
| 7.9. | Помоћни радник | I | **1** |

**Одсек кухиња**

|  |  |  |  |
| --- | --- | --- | --- |
| **Ред.бр.** | **Назив радног места** | **Степен стручне спреме** | **Број извршилаца** |
| 7.10. | Шеф кухиње | V или IV | **1** |
| 7.11. | Главни кувар | V или IV | **4** |
| 7.12. | Кувар | III | **6** |
| 7.13. | Помоћни кувар | III | **1** |
| 7.14. | Месар | III | **2** |

**Одсек ресторани и кафетерија**

|  |  |  |  |
| --- | --- | --- | --- |
| **Ред.бр.** | **Назив радног места** | **Степен стручне спреме** | **Број извршилаца** |
| 7.15. | Управник ресторана | VI | **1** |
| 7.16. | Референт у угоститељству-предредник ресторана Нови Завод и Вила Бота | V или IV | **1** |
| 7.17. | Референт у угоститељству -предрадник кафетерије | V или IV | **1** |
| 7.18. | Конобар- предрадник ресторана Стари Завод | III | **1** |
| 7.19. | Референт у угоститељству | V или IV | **1** |
| 7.20. | Конобар | III | **6** |
| 7.21. | Сервирка | III или основно образовање и радно искуство стечено на тим пословима | **3** |

**Одсек одржавања хигијене и прања**

|  |  |  |  |
| --- | --- | --- | --- |
| **Ред.бр.** | **Назив радног места** | **Степен стручне спреме** | **Број извршилаца** |
| 7.22. | Техничар за прање и хемијско чишћење - предрадник | IV | **1** |
| 7.23. | Спремачица просторија у којима се пружају здравствене услуге | I | **13** |

## 9.2. Списак радних места са повећаним ризиком

Увидом у расположиву документацију послодавца, процес рада и анализом свих препознатих опасности и штетности на радном месту и у радној средини, радна места на којима се ризици од настанка повреде на раду не могу елиминисати су радна места са повећаним ризиком. У табели 9.2 приказана су радна места са повећаним нивоом ризика код послодавца.

**Табела 9.2 Приказ радних места са повећаним ризиком**

**Кабинет за радиолошку, ултразвучну и ЦТ дијагностику**

|  |  |  |  |
| --- | --- | --- | --- |
| **Ред.бр.** | **Назив радног места** | **Степен стручне спреме** | **Број извршилаца** |
| 4.11 | Доктор медицине специјалиста у радиолошкој дијагностици - шеф кабинета | VII-2 | **1** |
| 4.12. | Виши радиолошки техничар у дијагностици | VI | **2** |

**Кабинет за инванзивну и неиинванзивну плућну дијагностику**

|  |  |  |  |
| --- | --- | --- | --- |
| **Ред.бр.** | **Назив радног места** | **Степен стручне спреме** | **Број извршилаца** |
| 4.13. | Доктор медицине специјалиста на бронхоскопијама – шеф кабинета | VII-2 | **1** |
| 4.14. | Виша медицинска сестра у дијагностици | VI | **1** |
| 4.15. | Медицинска сестра у дијагностици | IV | **1** |

**Одсек правних послова**

|  |  |  |  |
| --- | --- | --- | --- |
| **Ред.бр.** | **Назив радног места** | **Степен стручне спреме** | **Број извршилаца** |
| 6.6. | Курир | IV | **1** |

**Одсек техничког одржавања са транспортом**

|  |  |  |  |
| --- | --- | --- | --- |
| **Ред.бр.** | **Назив радног места** | **Степен стручне спреме** | **Број извршилаца** |
| 7.7. | Возач санитетског возила у болничким установама-предрадник | V или IV | **1** |
| 7.8. | Возач санитетског возила у болничким установама | IV или III | **3** |

## 9.3. Приоритети у отклањању ризика

Од суштинског је значаја да се утврде приоритети међу мерама које ће се предузети у циљу елиминисања или превенције ризика. Приликом утврђивања приоритета узета је у обзир тежина ризика, могуће последице несрећног случаја, могући број жртава и потребан рок за предузимање мера заштите.

* Послодавац је дужан да изврши оспособљавање запослених за безбедан и здрав рад у склопу кога ће запослени бити упознати са конкретним ризицима везаним за њихова радна места као и начинима да се исти смање или елиминишу.

Особа задужена за отклањање недостатака: Послодавац

Рок : након доношења акта о процени ризика

* Послодавац је дужан да изврши оспособљавање запослених са становишта заштите од пожара за све запослене у складу са Законом о заштити од пожара.

Особа задужена за отклањање недостатака: Послодавац

Рок : одмах

* Послодавац је дужан да обезбеди запосленима прописана лична заштитна средства.

Особа задужена за отклањање недостатака: Послодавац

Рок : одмах

* Послодавац је дужан да изврши обуку запослених за правилно коришћење личне заштитне опреме у складу са чл. 28 . ста 2. Законом о безбедности и здрављу на раду.

Особа задужена за отклањање недостатака: Послодавац

Рок : одмах

* Послодавац је дужан да врши лекарске прегледе за запослених који раде на радним местима са повећаним ризиком.

Особа задужена за отклањање недостатака: послодавац

Рок : одмах, периодично на 1 годину.

* Послодавац је дужан да обезбедити запосленима хигијенска и дезинфекциона средства за превенцију и сузбијање ширења заразних болести, у складу са препорукама надлежних органа.

Особа задужена за отклањање недостатака: Послодавац

Рок : одмах

* Поред наведеног послодавац, односно саветник за безбедности и здравље на раду је дужан/но да врши:
* систематско вођење свих прописаних евиденција из БЗР.

## 9 .4 . Изјава послодавца којом се обавезује да ће применити све утврђене мере за безбедан и здрав рад на радним местима и у радној средини у складу са актом о процени ризика

**И З Ј А В А**

На основу Закона о безбедности и здрављу на раду (*’’Службени гласник РС’’, бр. 35/23*) и Правилника о начину и поступку процене ризика на радном месту и у радној средини (*’’Службени гласник РС’’, бр. 76/2024*), одобравам за примену овај Акт о процени ризика на радним местима и у радној средини, који је израђен у складу са њима.

Актом о процени ризика на радним местима и у радној средини Специјална болница „Сокобања“ документује свој систем управљања безбедношћу и здрављем на раду у складу са Законом, подзаконским актима и другим наведеним прописима.

Као Послодавац преузимам потпуну одговорност за примену свих мера на остваривању безбедности и здравља на раду, утврђеним овим Актом. Обавезујем се да ћу реализовати његову примену у пракси, у складу са Законом дефинисаним начелима.

|  |  |  |  |  |
| --- | --- | --- | --- | --- |
|  |  | | Директорка | |
|  | М.П. | |  | |
|  |  | |  | |
| Сокобања , 13. 12. 2024. |  | | Ивана Филиповић | |
|  | |  | |  |
|  | |  | |  |

# 10 . ИЗМЕНЕ И ДОПУНЕ ПРОЦЕНЕ РИЗИКА

Акт о процени ризика на радном месту и у радној средини подлеже потпуној измени и допуни након сваке колективне повреде на раду са смртним последицама, која се догоди на радном месту и у радној средини послодавца.

Акт о процени ризика на радном месту и у радној средини подлеже делимичним изменама и допунама (у делу који се односи на одређено радно место и с њим повезана радна места), и то:

* у случају смртне повреде на раду и тешке повреде на раду;
* у случају појаве сваке нове опасности или штетности, односно промене нивоа ризика у процесу рада;
* када мере које се утврде за спречавање, отклањање или смањење ризика нису одговарајуће или не одговарају процењеном стању;
* када је процена заснована на подацима који нису ажурни;
* када постоје могућности и начини за унапређење, односно допуну процењених ризика.
* акт о процени ризика на радном месту и у радној средини подлеже потпуној или делимичној измени или допуни и на основу наложене мере инспектора рада.

Процена ризика на радном месту и радној средини подлеже обавезној ревизији и прегледу, након свке смртне, колективне или тешке повреде на раду која се деси на том радном месту и у радној средини.

Преглед и ревизију акта о процени ризика поред напред наведених услова о изменама и допунама, вршити најмање једном годишње.

|  |  |  |
| --- | --- | --- |
|  |  | Директорка |
|  | М.П. |  |
|  |  |  |
| Сокобања, 13. 12. 2024. |  | Ивана Филиповић |